CELEX: 32012D0182
Language: et
Date: 2012-03-28 00:00:00
Title: 2012/182/EL: Komisjoni rakendusotsus, 28. märts 2012 , liidu rahalise toetuse kohta taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2012. aastal (teatavaks tehtud numbri C(2012) 1954 all)

30.3.2012   
            
            
               ET
            
            
               Euroopa Liidu Teataja
            
            
               L 92/28
            
         KOMISJONI RAKENDUSOTSUS,
   28. märts 2012,
   liidu rahalise toetuse kohta taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2012. aastal
   (teatavaks tehtud numbri C(2012) 1954 all)
   (Ainult prantsuskeelne tekst on autentne)
   (2012/182/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eriti selle artikli 17 lõike 3 esimese lõigu esimest lauset,
   ning arvestades järgmist:
   
               (1)
            
            
               Prantsusmaa ametiasutused esitasid 8. novembril 2011 komisjonile Prantsusmaa ülemeredepartemangudes rakendatavaid taimetervisemeetmeid käsitleva 2012. aasta programmi. Kõnealuses programmis täpsustatakse eesmärke, oodatavaid tulemusi, võetavaid meetmeid, nende kestust ja maksumust liidu võimalikku rahalist toetust silmas pidades.
            
         
               (2)
            
            
               Kõnealuses programmis ette nähtud meetmed vastavad nõuetele, mis on sätestatud komisjoni 10. septembri 2007. aasta otsuses 2007/609/EÜ abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral (2).
            
         
               (3)
            
            
               Komisjon on programmis sätestatud meetmeid hinnanud ja neid arutati 24.-25. novembril 2011 kokku tulnud taimetervise alalises komitees. Selle tulemusena leiab komisjon, et programm ja selle eesmärgid vastavad määruse (EÜ) nr 247/2006 artikli 17 lõike 1 nõuetele.
            
         
               (4)
            
            
               Liidu rahalise toetuse asjakohane ülemmäär tuleks kehtestada kooskõlas määruse (EÜ) nr 247/2006 artikli 17 lõikega 3 ning maksmine peab toimuma Prantsusmaa esitatud dokumentide põhjal.
            
         
               (5)
            
            
               Liidu rahalist toetust taimetervisemeetmetele rahastatakse Euroopa Põllumajanduse Tagatisfondist kooskõlas nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (3) artikli 3 lõike 2 punktiga a. Kõnealuste meetmete finantskontrolli teostatakse nimetatud määruse artiklite 9, 36 ja 37 alusel.
            
         
               (6)
            
            
               Nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (4) artikli 75 kohaselt ning komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (5) artikli 90 lõike 1 kohaselt peab liidu eelarvest tuleneva kulukohustuse võtmisele eelnema rahastamisotsus, mille võtab vastu selleks volitatud institutsioon või ametiasutus ja milles sätestatakse kuludega seonduva meetme olulised osad.
            
         
               (7)
            
            
               Prantsusmaa ametiasutused esitasid programmi 8. novembril 2011 ja nägid selles ette meetmed 2012. kalendriaastaks. Määruse (EÜ, Euratom) nr 1605/2002 artikli 112 kohaselt võib alustatud meetmele toetust anda vaid juhul, kui taotleja suudab tõestada, et tal on vaja meedet alustada enne toetuse saamist. Prantsusmaa on tõestanud, et tal oli vaja alustada kõnealust programmi 2012. aasta algusest, et tagada asjakohane rahastamine ja alustada asjaomaste meetmete elluviimist enne, kui antakse käesolevas otsuses sätestatud liidu rahaline toetus.
            
         
               (8)
            
            
               Käesolev otsus kujutab endast rahastamisotsust finantsmääruse artiklis 75 määratletud tähenduses lubatud maksimumsummade ulatuses kulutuste jaoks, mille Prantsusmaa on programmi kaasrahastamistaotluses esitanud.
            
         
               (9)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Prantsusmaale antakse liidu rahalist toetust taimi ja taimseid saadusi kahjustavate organismide ametliku tõrjeprogrammi (nagu täpsustatud lisa A osas) rakendamiseks Prantsusmaa ülemeredepartemangudes 2012. aastaks.
   Rahalise toetuse ülempiir on maksimaalselt 60 % abikõlblikest kogukuludest, mida on täpsustatud lisa B osas, kuid mitte üle 180 000 euro (ilma käibemaksuta).
   Artikkel 2
   1.   60 päeva jooksul pärast Prantsusmaa asjakohase taotluse kättesaamist tehakse 100 000 euro suurune ettemakse.
   2.   Liidu rahalise toetuse jääksumma makstakse välja tingimusel, et programmi rakendamise lõpparuanne esitatakse komisjonile elektrooniliselt hiljemalt 15. märtsil 2013 ning et komisjon on kõnealuse aruande heaks kiitnud.
   Kõnealune aruanne sisaldab vähemalt järgmist:
   
               a)
            
            
               kogu programmi kokkuvõtlik tehniline hindamine, sealhulgas materiaalsete ja kvalitatiivsete eesmärkide saavutamise tase. Kõnealuses hinnangus seostatakse Prantsusmaa esitatud esialgses programmis sätestatud eesmärgid saavutatud tulemustega, väljendatuna oodatavate tulemustena ja töö valmimise etappidena. Aruandes selgitatakse saavutatud edusamme ja hinnatakse võetud meetmete vahetut fütosanitaarset ja majanduslikku mõju; ning
            
         
               b)
            
            
               rahaliste kulude aruanne, milles kavandatud ja tegelikud kulud on esitatud allprogrammide ja meetmete kaupa. Sellele lisatakse tõendid kulude maksete kohta asjakohaste dokumentidena, näiteks arvete või kviitungitena.
            
         3.   Lisa B osas esitatud eelarve soovitusliku jaotumise puhul võib Prantsusmaa kohandada rahastamiskavasid sama allprogrammi eri meetmete vahel 15 % piires liidu rahalisest toetusest sellele allprogrammile, tingimusel et programmiga ette nähtud abikõlblike kulutuste kogusummat ei ületata ega ohustata programmi peamiste eesmärkide saavutamist.
   Prantsusmaa teatab sellistest kohandustest komisjonile.
   Artikkel 3
   Käesolevat otsust kohaldatakse alates 1. jaanuarist 2012.
   Artikkel 4
   Käesolev otsus on adresseeritud Prantsuse Vabariigile.
   
      Brüssel, 28. märts 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 42, 14.2.2006, lk 1.
   
      (2)  ELT L 242, 15.9.2007, lk 20.
   
      (3)  ELT L 209, 11.8.2005, lk 1.
   
      (4)  EÜT L 248, 16.9.2002, lk 1.
   
      (5)  EÜT L 357, 31.12.2002, lk 1.
   
      LISA
      
         2012. AASTA PROGRAMM JA SOOVITUSLIK EELARVE JAOTUMINE
      
      A   OSA
      
         Programm
      
      Programm koosneb kolmest allprogrammist:
      
                  1)
               
               
                  departemangudevaheline allprogramm:
                  —   meede 1.1: karantiini all olevate kahjurite ja haiguste prioritiseerimise vahend ülemeredepartemangude jaoks,
                  —   meede 1.2: uuenduslikud meetodid kahjulike organismide tuvastamiseks;
               
            
                  2)
               
               
                  Martinique’i departemangu allprogramm:
                  —   meede 2: kahjurite ja haiguste seire võrgustikud;
               
            
                  3)
               
               
                  Guadeloupe’i departemangu allprogramm:
                  —   meede 3.1: puuviljakärbse seire võrgustikud,
                  —   meede 3.2: kahjulike organismide sissetoomise ohu kontroll (seoses turismiga).
               
            B   OSA
      
         Soovituslik eelarve jaotumine ja oodatavad tulemused
      
      
                  (eurodes)
               
            
                  Allprogrammid
               
               
                  Tulemuse laad
                  (S: teenuste osutamine, R: teadustöö või uuringud)
               
               
                  Abikõlblikud kulutused
               
               
                  Riigi rahaline toetus
               
               
                  Liidu maksimaalne rahaline toetus
               
            
                  Prantsuse ülemeredepartemangude vaheline allprogramm
               
            
                  Meede 1.1
               
               
                  Karantiini all olevate kahjurite ja haiguste prioritiseerimise vahend ülemeredepartemangude jaoks (R)
               
               
                  63 000
               
               
                  25 200
               
               
                  37 800
               
            
                  Meede 1.2
               
               
                  Uuenduslikud meetodid kahjulike organismide tuvastamiseks (R)
               
               
                  120 000
               
               
                  48 000
               
               
                  72 000
               
            
                  Kokku
               
               
                   
               
               
                  183 000
               
               
                  73 200
               
               
                  109 800
               
            
                  Martinique
               
            
                  Meede 2
               
               
                  Kahjurite ja haiguste seire võrgustikud (S)
               
               
                  93 500
               
               
                  37 400
               
               
                  56 100
               
            
                  Kokku
               
               
                   
               
               
                  93 500
               
               
                  37 400
               
               
                  56 100
               
            
                  Guadeloupe
               
            
                  Meede 3.1
               
               
                  Puuviljakärbse seire võrgustikud (S)
               
               
                  13 500
               
               
                  5 400
               
               
                  8 100
               
            
                  Meede 3.2
               
               
                  Kahjulike organismide sissetoomise ohu kontroll seoses turismiga (S)
               
               
                  10 000
               
               
                  4 000
               
               
                  6 000
               
            
                  Kokku
               
               
                   
               
               
                  23 500
               
               
                  9 400
               
               
                  14 100
               
            
                  Kokku
               
               
                   
               
               
                  300 000
               
               
                  120 000
               
               
                  180 000